Jos rekrytointitukea on maksettu liikaa, virheellisesti tai ilmeisen perusteettomasti, rekrytointituen saajalla on velvollisuus palauttaa saamansa tuki. Velvollisuus tuen palauttamiseen on esimerkiksi tilanteessa, jossa tukea ei olisi voinut myöntää tai tukea on maksettu sellaisesta palkasta, joka ei ole tukikelpoista.
Jos tuen saaja ei vapaaehtoisesti palauta tukea, johon sillä ei ole oikeutta, KEHA-keskus määrää päätöksellään tuen takaisinperittäväksi. Tällainen tuki voidaan myös kuitata tuen saajalle myöhemmin maksuun tulevasta rekrytointituesta.